Ив. Венедиков, Медното гумно на прабългарите – 8\nГлава 8. СТАРОБЪЛГАРСКАТА НОВА ГОДИНА\nПредания, обреди и обичаи\nОргиастични елементи в празнуването на Коледа\nМръсници или погани дни\nХарактеристика на новогодишните празници\nНОВА ГОДИНА. Днес празнуваме Нова година на 1 януари — деня, на който Църквата празнува св. Василий Велики. На много места обаче народът е запазил спомена за началото на Нова година около времето, когато денят почва да расте. Разбира се, той не знае, че астрономически най-дългата нощ и най-късият ден са на 22—23 декември. Един празник, чисто християнски, близък до тази дата, е Игнажден — празникът на св. Игнатий Богоносец, честван на 20 декември и народът казва, че от този празник денят вече е пораснал с едно просено зърно. С други думи, Игнажден се смята като ден с найдълга нощ и най-къс ден. Това навежда на мисълта, че в стария български календар, за който вече говорихме, първият месец — елем, се е падал някъде около тази дата, започвал е от нея.\nКогато нашите прадеди създали българската държава, те са имали нужда от един постоянен календар. Всъщност той е необходим за съществуването на всяка държава. От този календар зависят много-неща: събирането ежегодно на данъка, служенето във войската, празнуването на различни празници. При това те са заварили Византия с един съвършен календар, наследен от старите римляни. Той започвал с Нова година на 1 януари. Първото число на всеки месец се наричало Календи. По-късно във Византия постепенно се наложили много по-стари, гръцки идеи за календара и понеже гърците не наричали първите дни на месеците Календи,\nтова име било изхвърлено от византийския календар, но то било запазено само при месец януари като означение на официалното минаване в Новата година и така се е запазило и до днес в новогръцки език и в обичаите на съвременните гърци. Затова у тях Нова година се нарича с римското си име — Календи.\nНо щом годината е започвала на 24 или 25 декември, и всеки следващ месец е започвал също на тази дата. Така например вечем — третият месец от годината,трябвало да започва на 24—25 февруари и да продължава до 24—25 март и т.н. Както е известно, старобългарските месеци освен първобългарските си имена са имали и славянски имена. Така например петият месец, бехти, е бил наричан от славяните цветен. Интересно е обаче, че макар всъщност май да е цветен, народът дава епитетът цветен на св. Георгий, чийто празник се празнува една цяла седмица по-рано, на 23 април. Приемем ли, че месецът е започвал една седмица по-рано, на 23\nили 24 април, епитетът на светеца и на месеца ще е на мястото си. Гергьовден ще е на първия ден от месеца цветен, или бехти. Има и други празници, които попадат в същото положение и показват, че в традиционния български календар има една предхристиянска практика, при която месеците и годината са започвали една седмица по-рано, отколкото сега. Но към този въпрос ще се върнем по-нататък. Тъй като в езическо време обикновените хора не са разполагали с писан календар, а са се ръководели от астрономически наблюдения, но не точни, колебанието около 20 декември — Игнажден и 24—25 декември — Коледа е съвсем естествено.\nПРЕДАНИЯ, ОБРЕДИ И ОБИЧАИ. Дори в нашия рационален век човек чувства нуждата да посрещне Новата година като един нов период от 12 месеца в живота му с надежди и пожелания за щастие. По стар обичай трапезата трябва да бъде пълна, а човек изпитва желание да си опита щастието на някоя хазартна игра. Тези чувства и тази духовна нужда от една граница между това, което е било през предишната година и което идва с новата, била още по-наложително да се постави в онова време, когато всеки е мислел, че може да умилостиви тези висши сили, от които зависи щастието и благополучието му през годината. Всъщност Новата година е едно начало и човек трябва да направи всичко възможно, за да си осигури още от първия ѝ ден повече щастие и радост. И тъй като векове народът е смятал дните около най-късата нощ като начало на Новата година, обичаите и обредите, свързани с нея, започват от Игнажден и продължават до Коледа. Християнското оправдание, което народът е създал, за да запази новогодишните си обичаи, е формулирано с представата, че от Игнажден до Коледа продължават родилните мъки на Света Богородица, които ще свършат с раждането на Иисус Христос.\nЕдин от най-типичните обичаи, които се изпълняват по случай настъпването на Новата година, е така нареченият Полезник. Името на обичая е от корена на „полза” и означава човека, който може да полези или да бъде полезен, който носи сполука. Народът е вярвал, че с\nидването на Младата година, както той нарича Новата година, в къщата трябва да влезе такъв човек, който ще донесе щастие. И този човек се нарича полезник. Има случайни полезници, които попадат в дома на Нова година по някакво стечение на обстоятелствата и донасят нещастие. Така полезникът е един своеобразен хазарт. След като човек дълго време е оставял на случая идването на първия посетител след новогодишната нощ и гадаел по качествата му каква ще бъде годината, най-после намерил начин да се самоизлъгва. Той се научил да взема мерки, за да му дойде такъв полезник, който ще му донесе наистина сполука. Всеки домакин започнал да си избира полезника. Той намирал един човек, който му се виждал подходящ да го полези, вземал бъклица с вино и отивал да го покани да дойде на Игнажден рано сутринта. На самия ден, още преди да съмне, огънят гори в огнището и гозбата ври. Полезникът не бива да влезе в дома с празни ръце. Той държи нещо в ръцете си, каквото и да е, една клечка от дръвника или някаква пръчка. След като пожелае на домакините честито Млада година, сяда пред огнището и започва да бърка главните, за да пръснат искри. Когато множество искри се пръснат в огнището, той пожелава: колкото искри, толкова агнета, толкова телета или жребчета и т.н. Тогава домакинята поднася на ранния гост решетото, най-тайнствения и магически уред в домакинството, пълно с жито, и полезникът го взема. Той го разклаща, както се прави при сеене, и произнася формулата на благословията, на благопожеланието: „Да се роди, дето рало ходи и дето не ходи”. Това значи, че той пожелава всичко, което е сято или е никнало само, да се роди изобилно.\nТози обичай, изпълнен със ситото или с решетото, е известен нашироко в древния свят. Ние го срещаме например в романа на Лукиан — „Александър”. Героят на този роман е един мошеник, който се представя като жрец и служител на един нов, измислен от него бог. Между другото той се обявил за пророк. Действието на романа се разиграва в Пафлагония, в Мала Азия, където населението е или тракийско, или сродно с траките. „Появи ли се някой — пише Лукиан — следван от музи-\nкант, свирещ на флейта, с тимпани и кимвали, и започне ли да предсказва, както се казва, с помощта на решетото, веднага всички зяпват, също като че ли са видели някой от жителите на небето.” Това е един много стар начин на гадаене, който е познат в древния свят и е бил особено широко разпространен на Балканския полуостров и в Мала Азия. Изглежда, че постепенно това гадаене е станало религиозна практика, като каквато то е запазено и до днес. С решетото или със ситото се сее, защото, ако не се изпълни обредът, няма да има плодородие. Така обичаят загубва стойността си на допитване и се превръща в задължение на всеки.\nТези предколедни празници не се противопоставят на самата Коледа, а са част от нейното приближаване, подготовка за празнуването ѝ. Затова на този ден се събират коледарите, шествието от мъже, млади хора, които на Коледа ще обиколят всички къщи на селото и ще пеят коледни песни. Тук те си разпределят ролите за хора, който ще пее, и избират станеника — ръководителя си. Те са младоженци или ергени и станеникът трябва\nда бъде женен човек и опитен в коледуването. Те отиват да го поканят в къщата му и носят вечната бъклица с вино. В неговата къща след това те разучават песните и се готвят за празника. Така отдалече почва подготовката за празнуване на Коледа.\nБЪДНИ ВЕЧЕР. Коледа е всъщност един нощен празник. Той трае два дена, на 24 и 25 декември, но фактически кулминационната точка на празника е през нощта между тях. Още сутринта на 24 се започва т.нар. Малка Коледа. Децата правят това, което ще правят големите коледари вечерта. Те обикалят от къща на къща и пеят песни, подобни на тези, които ще пеят и големите. С тояги в ръка те бъркат в огнището и когато искрите от главните се разпръснат, те пожелават същото, което и полезникът. Домакинята ги посреща със сито или решето, в което има жито и разни лакомства. Тя сее над главите им със същите пожелания, каквито се произнасят и от полезника.\nБез съмнение най-интересната и оригинална част на празника е бъдникът, по името на който и вечерта се нарича Бъдни вечер. Облечен в^тай-новите си дрехи, един млад и здрав мъж от семейството запряга колата, взема секирата и се отправя с колата в гората. Той избира едно хубаво дърво — дъб, цер или граница, отсича го, натоварва го, след като е отрязал клоните му, и го довозва вкъщи. Цялото семейство излиза да го посрещне. Веднага той пита: „Славите ли Млада Бога?” и получава отговор: „Славим Го”. Тогава той благославя: „Аз вкъщи и Бог с мене.” Така този Божи символ се внася в дома и се поставя пред огнището. След това мъжът издълбава в долния край на дървото една дупка, запълва я с дървено масло, тамян и восък, запушва отвора с клин като запушалка и поставя дървото в огнището. Всичко това става под звуците на песни, пети от жените, които имат съдържанието на следната:\nАх ти дръвце, право дръвце,\nде си расло толкос тънко,\nтолкос тънко и високо?\nАй ти тебе, малка моме,\nаз съм расло тамо, горе,\nтамо, горе, на планина,\nкрай езеро самовилско.\nдонесе ме, да ме сади,\nАз съм, моме, златно дръвце,\nзлатно дръвце, плодовито.\nЩе порасна чак до небе.\nКлон ще пусна чак до земя,\nлист ще листна — дребен бисер,\nцвет ще цъфна — чисто сребро,\nрод ще родя — сухо злато.\nСлез-ще при мен Млада Бога,\nще дарува добра дара:\nна момата — дребен бисер,\nна майката — чисто сребро,\nна бащата — сухо злато,\nсухо злато — пълна къща,\nсъс пчелици, левокрили.\nЖивот, здраве, веселие.\nТака тържествено дървото се поставя в огнището. Когато стане време за вечеря, най-старият мъж в къщата, главата на семейството, се навежда в огнището, поглежда нагоре и се провиква под комина: „Дядо Боже, ела ни на гости да вечеряме.” Тогава всички сядат на вечеря. Ястията са многобройни, но само постни. Една от жените подава на домакина ароматични билки или тамян, като му целува ръка. Той ги взема, хваща с ръка палешника, поставя върху него три въгленчета и прекадява къщата и двора. По изгорелите въгленчета се гадае каква ще бъде годината. Ако те се превърнат на пепел, това означава плодородие. Ако останат черни — реколтата\nще бъде лоша. В това време огънят е запален и бъдникът гори в огнището. Домакинът и домакинята издигат високо приготвената за празника погача — боговица, за да бъдат високи житата, и като я държат двамата, разделят я на две, като половината оставят на Бога, защото се смята, че Той присъства на трапезата. Останалата половина се разделя между присъстващите и по големината на дела, който се е паднал на всеки, също се гадае каква ще бъде годината за него. Така всъщност почти всички обичаи имат в основата си настъпващата Млада година.\nПрез това време коледарите, събрани в къщата на станеника, облечени с най-нови дрехи и окичени с венци и китки от сухи цветя и мъниста по калпаците и дрехите, с бъклица, пълна с вино, потеглят в нощната тишина с шеги, закачки и гърмежи и влизат от къща в къща. Във всяка къща те пеят на домакина и домакинята и за всички останали. Всъщност целият празник се изнася от хора на коледарите. Една голяма част от песните, които се изпълняват, са специални обредни песни, като в много от тях се повтаря след всеки стих „Ой, Коледе, мой Коледе” като постоянен рефрен. Някои старинни песни имат характер на диалог между коледарите и домакина:\nзаспал ли си, събуди се.\nПиян ли си, трезвен бъди!\nдобри гости — коледари\nи въз Бога сбор ангели?\nМога, мога, добре дошъл,\nдобре дошъл, нега дойде!\nа при Него — сбор ангели,\nс добри гости — коледари.\nТака коледарите се представят като Божи пратеници, които предшестват идването на Бога, невидим, на трапезата. В миналото коледарите са обикаляли и по-далечни села и усамотени къщи и в някои песни се описва това тяхно нощно скитане по следния начин:\n— Ой ви момци, коледари!\nКъде пътя пътувахте,\nкъде Богу богувахте;\nтъмни нощи прехвърлихме,\nкални друми претъпкахме,\nта дойдохме всреди нощи.\nВсреди нощи, полунощи,\nта се спрехме в равни двори.\nИ в тази песен има един израз, който е много интересен — къде Богу богувахме? Глаголът „богувам” има по отношение на „Бог” същото значение, което има „царувам”, производно от „цар”. Буквалното значение и на двата глагола е едно и също — „цар съм”, „Бог съм”. И това показва, че коледарите се смятат като част от самия Бог. С тяхното присъствие Бог идва в дома, в който те гостуват. Те всъщност заместват Бога, от Който са част. След тези песни и други подобни станеникът от името на коледарите импровизира различни благословии и пожелания, някои много обикновени, други поетични и оригинални. Ето една благословия към домакинята в къщата, която посреща и гощава коледарите:\n— Коя го е месила\nда се носи и подноси,\nкато мрена риба в дълбине,\nкато орел във висине,\nкато сокол във пустиня,\nкато елен във планина,\nкато кукувица във зелена гора,\nкато яребица във зелена трева,\nкато паун във болярски двори,\nкато годеница със широки поли,\nкато мома с криво перо позлатено.\n— Речете дружина: Амин!\nИ дружината отговаря — Амин!\nВсеки от коледарите държи в ръката си дрянова тояга, която е неразделна част от атрибутите му. Във всяка къща, където коледарите влизат, задават един и същ въпрос: „Славите ли Млада Бога?” и получават един и същ отговор: „Славим”. Въпреки многобройните християнски елементи и дори християнското съдържание на празника в него се чувства ясно една езическа основа, която не е нито българска, нито славянска. Към нея ни насочва и латинското име на езическия празник — Календи.\nСлед като коледарите си отидат, празникът продължава. Но когато най-после семейството си легне, един остава буден, за да бди при бъдника. Всъщност по бъдника се извършват най-различни и многобройни гадания. Когато при горенето от него излизат искри, те са предсказание за изобилие. Ако бъдникът изгори и се превърне в бяла пепел — това също е добър признак. В езическия характер на всички споменати практики нямаме никакви причини да се съмняваме. При това трябва да отбележим, че името на празника съществува у всички славянски народи. В румънския език то се намира в българската си форма — Колинд или Колинда вместо в латинската, която показва, че е минало от български в румънски. На това навежда и мисълта, че в румънски има глагол „колиндар”, както в български — „коледувам” и „колиндатори” — „коледари”. Навсякъде е прокарана българската форма с „о” вместо „а”. Тези езикови форми говорят съвсем ясно за българския характер на терминологията на празника.\nНачинът, по който се празнува Коледа у нас обаче не се среща у другите славянски народи и е типичен за\nБългария. При това любопитен факт е, че докато в западните страни коледното дърво се украсява и се пази, в България и в Югоизточна Европа то се изгаря в огнището. Това показва два различни начина на празнуване, наследени от езическо време. Благодарение на намесата на Църквата са били взети много мерки, за да се превърне празникът в християнски и да се подчертае, че той е свързан с раждането на Христос. У нас без съмнение всички обичаи по отрязването и изгарянето на бъдника заемат централно място в празника и стоят в тясна връзка с широко разпространеното гадаене по случай Нова година. Но тъкмо този изключително важен и съществен елемент не съществува у другите славянски народи. Едно сведение на Светоний, което се отнася до прочутото светилище на Дионис в Родопите, описано за пръв път у Херодот, хвърля известна светлина върху този въпрос. Това сведение биографът на римските императори дава по повод раждането на император Август.\n„Твърде известна е следната случка, която станала в деня на раждането на Август. През този ден в сената разисквали за заговора на Катилина и Октавий (бащата на Август), дошъл по-късно поради раждането на сина си. Публий Нигидий, като разбрал причината за закъсняването и часа на раждането, уверявал, че се е родило дете, което ще стане господар на целия свят. А когато Октавий водел войската си някъде из отдалечените части на Тракия и се допитал в свещената гора на Дионис до оракула на бога за съдбата на сина си по варварски обичай, същото му било потвърдено от жреците, понеже след като виното се разляло над олтара, пламнал толкова голям пламък, че се издигнал нагоре, над най-високата част на светилището, чак до небесата — знамение подобно на това, което получил само Александър Велики, когато поднасял жертва над същия този олтар.”\nТук ние виждаме, че гадаенето е ставало по пламъка на горящия огън. При това Светоний изрично отбелязва, че допитването е станало по варварски обичай, т.е. по начина, по който се извършвали гаданията в светилището на Дионис винаги, та дори и по времето на Александър Велики.\nВ култовете на много божества на вегетацията и плодородието в Мала Азия се срещат подобни тържествени изгаряния на дървета. В шествието в чест на Кибела или Великата майка на боговете тържествено се пренасял борът, под който умрял Атис, и се поставял в храма. В Пафос пред храма на Афродита забивали дървета, на които окачвали жертви и след празника ги запалвали заедно с жертвите. Сигурно и при тези случаи е имало гадаене.\nОчевидно нашият обичай стои във връзка със старите тракийски празници и за да изясним това, трябва да се спрем на още няколко особености при празнуването на Коледа у нас.\nОРГИАСТИЧНИ ЕЛЕМЕНТИ В ПРАЗНУВАНЕТО НА КОЛЕДА. Когато коледарите се движат през нощта из селото, малкото им шествие се придружава и от помощници, задачата на които е да прибират и носят подаръците, които домакините във всяка къща дават на коледарите. Това са обикновено по-млади хора, които носят със себе си торби. Един от тях събира в торбата си само месните храни, които им се дават: суджук, сланина, пастърма. Затова той се нарича „маче”, т.е. коте. Като влязат в някоя къща, мачето — обикновено подвижен и пъргав младеж, търси с очи и се опитва да открадне някой от суджуците, окачени често на една греда от тавана. Друг от помощниците на коледарите се нарича магаре или подигравателно „коньопърдица”. Той носи всички други храни, които се подаряват на коледарите, с изключение на тестените. Последните, главно колаци, се турят в торбата на трети помощник, наречен „трохобер”. И тримата, но най-много „мачето” разиграват” различни сцени, с които предизвикват смях.\nПричината обаче Църквата да гледа с недоверчиво око на празника и да забранява невинните нощни шествия се крие в начина, по който коледарите се държат на някои места. Това става главно в Западна България. Често пъти групата коледари е подготвена за различни мимове. Главна роля в тях се пада на двама мъже, от които единият е гримирай и предрешен като старец, а другият е облечен в женски дрехи и играе ролята на\n„невеста” или „баба”. Освен това има и други коледари, които също са маскирани. Те носят кожуси с обърната навън козина, препасани са с гръстница, по която висят звънци; на шапките си носят пера или опашки и на потурите — опашки. Двама от коледарите са поялци и когато старецът и бабата влязат в някоя къща заедно с другите коледари и пеят, те отпяват. Другите се наричат оалци или оалени. Всички носят в ръка коледарската дрянова тояга и са придружени от гайдар, който им акомпанира, когато пеят. Освен това те са придружени и от традиционните помощници, които събират подаръците. Влизайки в домовете, коледарите се държат неприлично и се закачат с жените. Старецът и бабата представят полов акт. При изпълнението на този вид коледуване могат да участват и по-голям брой действащи лица, но винаги само мъже. На някои места един от участниците е маскиран като мечка, а друг — като мечкар, който я води. Този начин на празнуване се среща главно в Западна България и Македония, и то не само всред българското население, но и между власите и гърците, но никога между турците. Маските навсякъде са направени по един и същ начин или с подръчни материали или от една кожа, която покрива цялата глава с дупки за очите и устата. Същите маски на старец и баба, както ще видим по-нататък, се появяват и на Заговезни, когато хората изпълняват и подобни мимове, но повече и поразнообразни. Дори на някои места коледарите се намятат през раменете с кози кожи, както кукерите.\nВ Румъния, където коледарите в земите по левия бряг на Дунав пеят коледните песни на български език, също има и старец и невеста, която носи българското име — невеста. Но в по-отдалечените места на северозапад централно място в обичая заема представянето на едно чудовище, снабдено с дървен клюн, овча глава, заешки уши и дълги рога. То има четири крака и тялото му е покрито с различни покривки. В този си вид чудовището напомня античния грифон, особено както се представя в тракийските паметници.\nМРЪСНИЦИ ИЛИ ПОГАНИ ДНИ. Понякога тези празници в някои места продължават дълго. Коледарите,\nнаричани още старци или бабугери, както се наричат и кукерите, не се ограничават само с игрите и песните в собственото си село, но през следващите дни обикалят и съседните села. Това трае през цялото време, известно под името Мръсни дни, Мръсници или Погани дни. Първите две имена на тези дни са образувани от корена на глагола „мърся”, който означава не само „изцапвам”, но и „престанал съм да постя”, „облажавам се” и следователно може да се тълкува като „нечисти дни” или дни, „в които не се пости”. Нюансът, който трябва да се даде, става по-ясен от другото име „погани”, производно от римското „паганус”. Това име на латински значи селянин и произлиза от „пагус” — село, край. Но в старобългарски и въобще в български език то е прието под . форма „поган” в значение на езичник, примитивен човек, варварин, вредител, поради което в Софийско мишката се нарича „поганец” и поганец в новия български език е презрителното име за нехристиянин. Очевидно е, че на дните от Бъдни вечер до Водици (Богоявление) се дава името Погани, защото се разбира, че извършваните по това време обичаи са нехристиянски, езически, погански, нечисти, мръсни. Народът е намерил и едно наивно християнско обяснение на тези дни. Той ги нарича още „некръстени”, понеже след Рождество Христово (на Бъдни вечер) Христос още не е кръстен от св. Йоан Предтеча, а това става чак на 7 януари. Дори народът да е нямал никаква представа за езическия им характер, Църквата с преследването им и особено на тези оргиастични елементи в тях му е показала ясно, че те са ѝ чужди и че тя гледа на тях враждебно.\nНа някои места тези оргиастични карнавални шествия не се организират само на Коледа, а и на всички други празници през Поганите дни, та и след тях, някъде чак до края на януари. Един от тези празници е Нова година, на 1 януари, празнувана по нашия грегориански календар.\nНОВОГОДИШНИ ПРАЗНИЦИ. Празнуването на Нова година, което отговаря на християнския празник св. Василий, повтаря в общи черти по-скромно и по-бедно\nпразнуването на Коледа. Сега пак се явява едно организирано ядро от млади мъже, в по-ново време — деца, които изпълняват подобни ритуали. И тук има богата трапеза в навечерието на празника, този път с месна храна. Пак има прекадяване на трапезата с палешник и найразлични начини за гадаене дали Новата година ще бъде честита. Но това, което е характерно за нея, преди всичко е шествието на сурвакари или василичари, които обикалят през нощта къщите и честитят Новата година, като отправят благопожелания, които не се пеят, а се декламират в речитатив.\nВсеки от сурвакарите е снабден с една дрянова вейка, украсена богато. Сурвакарите-нямат станеник. Те обикалят домовете на групи, удрят домакините по гърба с пръчката и произнасят благословии от рода на тази:\nЖиво, здраво до година.\nПоради първите думи в благословията самият празник се нарича още Суроваки или Сурваки. Името вероятно е производно от корена на прилагателното „сур”, изчезнало в литературния език, но употребявано в народния и главно в старите песни. Значението му не е съвсем ясно. Народът употребява това прилагателно като епитет на елена, за да изтъкне положителните му качества в смисъл бодър, жизнен. Но то се употребява и при онези чудовища, които носят бедите и глада. Ламята, която спира плодородието, също се нарича сура ламя. От този корен е образувано прилагателното „суров”, което има значение, от една страна, на строг, твърд човек, от друга страна обаче, „суров” се противопоставя на „сух” при растенията. Отрязаното дърво е сурово, преди да изсъхне. Суровица значи тояга, която още може да пусне ко-\nрен и поради това е много по-жилава и удобна за бой. Суровачка е онази пръчка, обикновено от дрян, която има пъпки и може да пусне листа и цветове. И украсата, поставена върху суровачката, не е нищо друго, освен една символична листна и цветна украса, означаваща криещата се в пръчката сила за развиване. Когато още всичко спи зимен сън и пролетта е далече, в началото на зимата дрянът има най-силно развити пъпки, които се развиват най-рано. Той е всъщност символ на очакваната с нетърпение пролет, когато всичко ще се събуди.\nСурвакарите или суровакарите имат също както коледарите помощници, които ходят с тях и събират подаръците, които сурваканите им дават. В някои места и тях ги наричат със същите имена: маче, магаре и трохобер. Някои от тези събирачи на дарове носят по три пръчки, с които разиграват разни мимове. Този, който ги носи, се нарича шиповичар.\nОргиастичните елементи, които намираме в празнуването на Нова година, са абсолютно същите, които срещаме и на Коледа. Ако те изглеждат по-разпространени, това се дължи само на обстоятелството, че са оставени по-свободно да се развият на този ден, отколкото на Рождество Христово. Намесата на Църквата тук е била по-слаба. И тук срещаме дружина, в която има маскирани хора и в която главните действащи лица са старецът и невестата. Участниците пак са накичени със звънци, с кози кожи, животински опашки, някои носят маска, други са гримирани. В едни краища оргиастичните игри са концентрирани на един празник, в други — на друг. Така например обичаят да се устройва шествие от маскирани хора със старец и баба на Бъдни вечер е бил разпространен в Тетовско, Дебърско, Радомирско, Софийско, Трънско, Пиротско и Пазарджишко. На Нова година същите обичаи се изпълняват в Костурско, Охридско, Битолско, Скопско, Кумановско, Благоевградско, Серско. На Водици те са засвидетелствани на много места по долината на Струма: в Кюстендилско, Серско, Драмско и Гоцеделчевско в долината на Места. Участниците в тях се назовават също както кукерите с имената старци, бабугери, джамалари. Последното име е турско и озна-\nчава хора, които са маскирани. Има сведения за съществуването на тези обичаи и в Северозападна България: във Врачанско и Видинско. Там, където тези оргиастични обичаи са запазени, обикновено това са усамотени и изолирани места, откъснати от големи градове.\nПодобни на коледарските и сурвакарските обичаи в Югозападна Македония са били изпълнявани на женските Водици или Ивановден, но без оргиастични елементи и само от момичета. Групата, която ги изпълнява, се нарича водичарки. Водичарските песни в много отношения приличат на коледарските, но момичетата устройват празник сутринта.\nИзглежда, че в Западна Македония има значителни разновидности на тези обичаи, различни варианти, които явно изхождат от същата основа. Например в Охридско василичарите ходят с криваци в ръце като коледарите; между тях има трима, които играят по-важна роля. Единият е известната на много места невеста — мъж, облечен в женски дрехи и гримирай. По-интересен е другият, на който нахлузват един чувал с отвори за главата и ръцете, като след това напълват чувала със слама. Мъжът върви по дворовете на четири крака и играе ролята на четириного животно. Трети в дружината е „гаталецът”, който говори навсякъде от името на дружината. Тойзастава пред заключената дворна врата на къщата, която посещават, и удря слоягата си, обръщайки се към домакина с думи, подобни на тези: „О, домакине, отвори вратата! Чепоришка ти под опашка! О-о-о. Сме поминале, домакине, през тиквено лозе! О-о-о. Се секна лозата, домакине, останахме полоината войска оттаде, полоината — отавде...” Когато домакинът отвори вратата, дружината влиза вътре и невестата играе, а животното, наричано „търкалаш”, се търкаля. Изглежда, румънската турка е дошла от преселници от тази област и името е производно явно от същия корен.\nВ Македония са разпространени подобни обичаи, особено в югозападните ѝ части, които заслужават внимание. През Поганите дни и тук срещаме малки дружини със старец с маска и невеста — гримиран мъж в женско облекло. Освен това в дружината има и други мъже,\nокичени със звънци и сърнешки или кози кожи, които държат в ръцете си тояги. И тях, също като кукерите, ги наричат старци или бабугери. Носят и други най-различни имена.\nВ Солунско са известни и други обичаи. Събират се тъй наречените „ешкари” — дружини от мъже, които се движат по двойки. Понякога единият от двойката е облечен като мъж, а другият предрешен и гримирай като жена. Те си поставят също маски и се обличат като дервиши, ходжи, свещеници и владици. Дори разиграват мимове, между които и погребение с мъртвец, поставен в ковчег. По-рано те ходели въоръжени с пищови и саби. Празнуването на Ешката трае два дена. На 31 декември празнуват децата, докато на 1 януари празнуват възрастните. Името на празника произлиза от турското „еш”, понеже ешкарите се движат навсякъде по двойки и всеки от тях си има свой еш. Идването на ешкарите било посрещано със страх от населението. Хората се криели от тях и им давали подаръци и пари през прозорците. За съжаление за този извънредно интересен празник данните са много малко.\nПовече данни има за т.нар. русалии, които са също големи дружини, до 60 души, и организирани като войска, въоръжени с мечове, с които играят. Начело на дружината, която обикаля много селища през Поганитедни, стоят двама души, единият от които се нарича „прот” — пръв по гръцки, или балтаджия, защото държи балтия — секира. Другият носи турското име „кеседжия”, което значи точно удряч. Освен това те имат един юз-башия, двама калаузи, които играят роля на съгледвачи, и двама чауши, които се грижат за реда при игрите. Придружени са също така от двама или четирима прислужници, които носят подаръците.\nДружината пази най-строга дисциплина. Никой не говори с еша си или с който и да е друг по време на игра, а в останалото време говорят тихо, и то само с еша си. Само балтаджията и кеседжията могат да говорят и с външни лица, и с подчинените си. Не се кръстят през странстването си, не вдигат наздравици, нито отправят поздрави. Когато вървят под строй, всеки трябва да стъ-\nпи в стъпката на този, който е пред него. Не позволяват на никого да минава през редиците им, освен на болни, които смятат, че ще оздравеят, ако седнат всред русалиите. Тогава те си кръстосват мечовете над главата на болния. Забавно е, че ако стигнат до вода, ако е малка, я прескачат, ако е голяма река, минават я с кола, но никога не я прегазват. Когато трябва да спят в някое село, винаги нощуват в къщите на двойки. Нямат право да се срещат с роднини и приятели. Не бива да се срещат с друга дружина, поради което калаузите най-напред проверяват в селото, в което отиват, да не са дошли други и тогава влизат. Обикновено танците стават в двора на къщата, в която спят балтаджията и кеседжията. Винаги се движат или играят с гола сабя в ръка и не се държат при танците си за ръце. Когато стигнат до кръстопът, кладенец, чешма, река, сухо дърво, стари гробища или църква, танцуват около тях в кръг, като ги обикалят три пъти, след което всяка двойка кръстосва сабите си, като опира върховете им в земята. Докато русалиите танцуват или когато спрат да танцуват, чаушите и прислужниците обикалят съседните къщи, събират пари и подаръци и кръстосват сабите си на три места в къщата: при вратата, при огнището и някъде другаде. При бременна жена не влизат, нито при родилка, а над болните кръстосват сабите си. Ако срещнат мъртвец на носило, карат да го оставят на земята и го прескачат. Всяка вечер след вечеря танцуват отделни двойки от дружината. Това става в присъствието на балтаджията.\nПри танците на русалиите във влашки села има обичай един от участниците в дружината да се намята с меча кожа.\nХАРАКТЕРИСТИКА НА НОВОГОДИШНИТЕ ПРАЗНИЦИ. Всъщност през т.нар. Погани дни има два основни начина за празнуването на Младата година, която съвпада с Коледа. Навсякъде това става без никакво участие на Църквата. В Източна България от празнуването са запазени шествията на коледарите и сурвакарите с тояги или вейки, направени от дрян. Тържествата стават през нощта както на Нова година, така и на Коледа.\nИзвършват се много гадания, от които най-важните са гадаене по горене на бъдника, по искрите на огъня, по пъпките на дряна, със ситото и т.н. Другият начин на празнуване е характерен за Западна България и Македония. В него има мимове и оргиастични елементи, поради което той е бил изоставен и се е срещал много рядко. В него основен елемент е предрешването, употребата на маски и грим. Танците и песните са свързани с неприлични мимове, които се разиграват и в които старецът и бабата симулират полов акт. Докато в една част от песните, които се пеят, се говори за раждането на Младия Бог, в друга част се говори само за коледарите. Но и при едните, и при другите се долавят силни нехристиянски преживелици. Въпросите „Славите ли Млада Бога?” и отговорите „Славим” като че ли прекомерно демонстрират християнския обичай на един празник, който не е по начало християнски и върху който Рождество Христово е попаднало. Затова и песните, в които се говори за „богуване”, звучат по-скоро като остатъци от един стар езически празник.\nТози празник е придобил твърде войнишка форма в Южна Македония: Солунско, Енидже-Вардарско и Кукушко, където се играят направо войнишки танци, при това не само в чест на самия празник, но и въобще за здраве и плодородие.


България :: Вече три години няма следа от инвалид, отвлечен да проси в чужбина :: Monitor.bg\nВече три години няма следа от инвалид, отвлечен да проси в чужбина\nИнтерпол издирва без успех човекът, загубил краката си при железопътна злополука\n08:49 22 Ноември 2019 470 Видяно 1 Споделяния Коментари\nИнвалид от врачанското село Върбешница е в неизвестност от 2016-та. Година по-късно 60-годишният Мариус Христов е обявен за издирване от Интерпол, но досега няма никаква следа от него. Дъщеря му Нелина, която той кръстил на любимата си певица и отледал сам, въпреки че е загубил и двата си крака, също не е спирала да го търси.\nМладата жена разказа, че баща й е бил отвлечен за просия в чужбина в ефира на Нова тв. Първият път е бил подмамен да замине за Италия, където уж трябвало да продава части за автомобили. Но го накарали да проси. Изкарвал между 100 и 300 евро на ден, а му давали само цигари и храна. Лъгали го, че му съхраняват парите и ще му ги дадат като си тръгне за България. Но си върнал без пукнат цент и документи. Само с акта за раждане, рани и синини. Обяснил, че е блъснат на пешеходна пътека от мотор. Но дъщеря му смята, че Мариус е бит и тормозен. Нелина разкрива, че са го принуждавали да води разговорите с нея по телефона на високоговорител, за да контролират какво ще си кажат. После инвалидът пак тръгнал за Европата.\nНегов приятел от Враца, разказа пред "Монитор", че през февруари 2011 година за последно го срещнал на булеварда пред болницата във Враца и той разказал, че идва в областния град, за да вземе отпуснато свидетелство на 13-годишната си дъщеря Нелина, която учи в школото по изкуствата "Отец Паисий". Похвалил се, че момиченцето му има глас, затова го записал в паралелка по пеене. За съжаление, вече нямало да издържи финансово, затова преместил Нелина в Мездра, докъдето тя щяла да пътува с училищен автобус. Тогава бащата изчислил и споделил, че уреждането на този въпрос вдигнало дневния ми пробег на 47 км, като пресметнал разстоянието от селото до Враца, после до Мездра и обратно до Върбешница. Тогава той разкри, че получава 380 лв. на месец. В сумата влизала пенсията му, детските и интеграционните добавки. Каза, че тези пари му стигат за една седмица.Затова се опитвал да бъде активен и да изкарва по някой лев отгоре, като върти с ръце колелата на съвсем обикновената си количката по пътищата в региона. Изчисли, че е изминал 250 000 км, навъртайки по 30 км на ден в продължение на 25 години, което ще рече, че вече бил обиколил повече от 6 пъти екватора.\nИ явно е изпълнил мисията си, защото е успял да отгледа детето си. Но пък е бил много наивен да повярва, че ще може да пребори мизерията в чужбина като се е доверил на трафиканти, които са се възползвали от недъга му. Дъщеря му и в момента не знае къде е и как може да му помогне, ако не му се е случило най-лошото.\nПо темата: инвалид баща издирване Интерпол нелина дъщеря\n"Благодарим на лекарите, сестрите, лаборантите, фармацевтите и всички, които се грижат за нашето и здравето на близките ни". Това написа във Фейсбук зам.-кметът по финанси и здравеопазван на София Дончо Барбалов по повод Световния ден на здравето като честити празника на всички медици.


Индивидуална Бахова терапия за деца и възрастни (разграбена оферта, 14.01.2016) | Grabo.bg Бургас\nПочивки 887Култура 8Забавления 43Пазаруване 111За дома 39Екстремни 33Спорт 11Други 7\nБахов терапевт Станислава Кодева\nИндивидуална Бахова терапия за деца и възрастни, от Бахов терапевт и логопед Станислава Кодева\nЕсенциите на д-р Бах са известни със своето лечебно въздействие както на телесно, така и на емоционално ниво. Пробвайте ги как действат на практика - нищо не губите, освен половината от цената, с ваучер за Бахов терапевт и логопед Станислава Кодева!\n• Тест за емоционалното състояние на пациента, плюс изготвяне на 1 терапия с Бахови капки - за 19.90лв, вместо 40лв;\n• Тест за емоционалното състояние на пациента, плюс изготвяне на 2 терапии с Бахови капки - за 36лв, вместо 80лв.\nПовече за терапията с есенциите на д-р Бах:\nЕсенциите на д-р Бах са напълно безопасни за цялото семейство и всяка възраст - новородено, бременни, деца и възрастни. Можем да помогнем дори на нашите домашни любимци или растения. Използват се спокойно в домашни условия. С тях се въздейства бързо върху емоционални състояния (като страх, нетърпение, тревога, безпокойство, тъга, отчаяние, самота) и по-бавно при физически заболявания.\nНастойките на д-р Бах действат на енергетичната система на организма, и то пряко. Методътцели акумулираната от растенията жизнена енергия да увеличи жизненото ниво на организма. Избраните есенции имат своето лечебно въздействие както на телесно, така и на емоционално ниво.\nОттук произтича едно от огромните предимства на метода на д-р Бах: при него няма опасност от предозиране; лечението по този метод е съвместимо с всички традиционни лекарствени средства. Предлаганата услуга не само цели да определи подходящата в момента комбинация от есенции, но включва интерактивна сесия за подготовка и подсилване на ефектите на есенциите.\nВалидност на ваучера: от 14 Януари до 22 Февруари 2016г.\nЕдин ваучер е за един човек, независимо от възрастта.\nПроцедурата продължава 40 минути.\nТестът се прави при първата терапия и на базата на него се изготвят Баховите капки.\nТестът включва въпросник за емоционалното състояние на пациента - страхове, емоции, степен на тревожност, стрес.\nОфертата включва предписание на програмата за прием на капките, плюс самите капки (достатъчни за 2-3 месеца).\nОсигурено от Бахов терапевт Станислава Кодева\nСтанислава Кодева е магистър логопед, специалист по слухово-речева рехабилитация. Преминала е през стаж на обучение към фондация Сиввена за работа с деца с кохлеарни импланти, с хиперактивни деца, с деца със синдром на Даун, с деца с дефицит на внимание, с деца със заекване, с деца със специални потребности.\nВ кабинета се работи с деца билингви (деца с турски, ромски или руски майчин език).\nОфертата е осигурена от СИТИ АУТДОР МЕДИЕЙТЪРС ООД, ЕИК: BG200901751 (Бахов терапевт Станислава Кодева).\nИндивидуална Бахова терапия за деца и възрастни\n1 терапия с Бахови капки\n2 терапии с Бахови капки\nБургас, Център, ул. Кирил и Методий 39, ет. 1 088 61* **** (скрит) Понеделник - Събота: 10:00 - 18:00ч.


Джентълменът не прави така - LifeBox\nPosted on 15.06.2017 by Калин Василев\nАко в необичаен порив на промяна ви се е прищяло да станете джентълмен, ето няколко златни правила, които трябва да спазвате:\nНе закусвайте с шкембе чорба, гарнирана обилно с чесън /и лют червен пипер/. Позволява се само ако предната вечер сте посетили последователно балет, опера и арт инсталация и сега ви е зашаматено. Ако шкембето не ви върне в кондиция за среща на Г-7, то на обяд продухайте с бира и пача, а миризмите туширайте като пръснете във въздуха облак от наливните парфюмчета и минете няколко пъти през него. Вече може тет-а-тет да се срещнете с Бети, Елизабет Втора /ако си падате по по-зрели жени/;\nКогато сте на официална вечеря не слагайте лакти на масата, докато режете месото с нож, освен ако не сте го запънали в единия му край с крак. Етикетът налага да срежете една хапка, изяждате я и едва тогава да отрежете следващата хапка. На коктейл пълните чинията с готови хапки до връх, така че при движение хапките да изпадат и подобно на Хензел и Гретел да намирате пътя обратно;\nСлед хранене не си забърсвайте муцката с края на ръкава, освен ако не е от тъмна и хигроскопична материя. Хора, има покривки, салфетки, чужди ръкави /само да не сте на работен обяд на Г-7/, а ако сте с брада само изтръскайте главата като куче след баня и уловете трохичките във въздуха, след което отново ги глътнете – никой не е по-голям от хляба;\nАко не можете да удържите предстоящо уригване – има един трик. Опитайте да разпределите въздуха по-равно откъм двата възможни изхода. Така събеседниците ще се учудят пръднахте или се уригнахте. За да ги дезориентирате съвсем разсипете нещо на масата, след което енергично забършете. Ако масата е празна запейте нещо на Бобан Здравкович или затананикайте някоя канцонета;\nНе пляскайте по задника слабо познати жени, освен ако не сте на кръщенка. Поне може да кажете, че сте се объркал с жена ви. Четиринайсет пъти;\nНе комбинирайте чорап от шотландска вълна на сандал. Освен ако не ви връчват орден „Кирил и Методий” за приноса ви към културното развитие на страната или ако не сте на Руския бал, нахлузил от ония джапанки, дето една корда разделя палеца и показалеца. По същите причини не слагайте плетено елече върху копринена риза, освен ако правите новогодишно приветствие, излъчвано по телевизията;\nНе храчете безразборно, а само на определените в музеите места. Друго е, ако искате да се изсекнете, защото запушеният нос обуславя болно гърло. А с болно гърло не може да си викате децата от терасата. Или да ходите на мач;\nНе си носете храна от вкъщи, когато ходите на театър. Ако ви е невъзможно поне не мляскайте. Ако и това ви е невъзможно заглушете с мелодия от телефона, например Джорджано. Кой беше Джорджано? Айде сега – истинският джентълмен има широка обща култура.\nВодете теми за култура, изкуство, литература, иконометрия. Нямате представа от такива работи – ако случайно попаднете на такъв разговор и не може да се измъкнете инсценирайте силно заекване, задавяне, задушване или други. Ако не сте убедителен – събеседниците ще оценят опита за театралност. Което пак е някакъв културен напън;\nНе завършвайте фразите си с: „да го е*а”, „сеш се”, „разбираш ме”, „чувяк”, „ръгъдъдак”, не изразявайте учудване с „ии-бре”, „я мама му дее*а”. Не тупайте душмански по рамото при среща;\nНе си почиствайте ушите с ключовете за колата, докато разговаряте с журналисти, нито си бъркайте в носа до последната фаланга по време на заседание, ако не сте уверен че никой не ви наблюдава или бурно ви насърчават. Не си сменяйте чорапите в ресторант, освен ако не сте хранили кокошките преди малко;\nНосът не се издухва, просто направете лек дренаж под ноздрите и само попивайте със сватбарска кърпичка, взета назаем от предното джобче на чуждо сако. След процедурата върнете кърпичката прилежно сгъната в джоба;\nКогато каните дама на танц не обръщайте блуса на казачок или кючек. Докато валсувате не предлагайте на дамата тройка с портиера, освен ако не сте в суинг клуб. В обратния случай – е некултурно да откажете тройка с още един мъж и травестит;\nВ края на приема не си вземайте храна за вкъщи, натъпкана по джобовете. Ако сте си донесли домашна ракия, за да не се охарчвате и е останало, редно е да си я приберете.\nетикет поведение правила стил\n« Многодетни звезди\nПосланието на майката на Бил Гейтс »


Кюстендил. Регистрирани са нови 53 положителни случаи с COVID-19 за изминалото денонощие в област Кюстендил. Това съобщиха за Радио „Фокус“ – Кюстендил от Областния кризисен щаб в града. По общини случаите са: Кюстендил – 36, Дупница – 10, по две положителни проби има в Рила и Невестино, по един е новият случай в Бобов дол, Кочериново и Бобошево.\nКъм този час в COVID отделението на болницата в град Кюстендил са хоспитализирани 85 души. Четирима пациенти са интубирани и в реанимация, други десетима са в тежко състояние. По-голяма част от останалите пациенти са на кислород и в средно тежко състояние. В COVID отделението на МБАЛ „Св. Иван Рилски – 2003“, град Дупница са настанени за лечение 12 лица. Един от пациентите е на интензивно лечение, други трима са в тежко състояние, а останалите са на кислородна терапия и в средно тежко състояние. 20 са хоспитализираните пациенти към днешна дата в COVID отделението на Общинската болница в град Дупница. Един от тях е интубиран и в критично състояние, друг също е в тежко състояние, а осем лица са на кислородна терапия и в средно тежко състояние.\nПрез изминалото денонощие има починали двама души от община Кюстендил – мъже на 64 години и на 73 години, които са имали придружаващи заболявания.


Битието от Владимир Зарев – книги от онлайн книжарница Bookpoin\nВладимир Зарев сложно и талантливо преплита личните светове и истории на един род със съдбовните и мъчителни обрати в историята на България. Романовото действие лъкатуши между психологическото и социалното противостоене на героите – силни и жадни за реализация личности. Между високия морал и низостите, между любовта и омразата, заплита се в братоубийствени страсти и неправдоподобни събития и пренарежда в незабравима цялост протяжните подробности на живота.\nГероите в романа са ту велики и красиви в поривите си, ту обладани от провинциална мерзост, ту обсебени от модерните идеи на своето време. Романът ни увлича не само с богатия си и интересен сюжет, но и с мощта, със стихията и епичния дъх на езика, най-сетне с възможността и днес да прочетем себе си в тази книга.\nКниги, подобни на "Битието"\nДруги книги от Владимир Зарев\nКоментари за "Битието"


Chevron започва да сменя работници преди стачката на рафинерията в Калифорния\nРафинерията на Chevron Corp беше показана на 7 август 2012 г. в Ричмънд, Калифорния. REUTERS / Робърт Галбрайт\n20 март (Ройтерс) – Chevron Corp започна смяна на операциите в петролната рафинерия в Калифорния в неделя преди стачката на United Steelworkers, която започва в 12 часа на обяд в понеделник.\nПредставител на профсъюза каза, че Chevron е бил информиран за намерението си да започне стачка в завод извън Сан Франциско след провала на преговорите за ново трудово споразумение.\nСъществуващият договор в рафинерията в Ричмънд, Калифорния, изтече на 1 февруари. След като работниците отхвърлиха най-новата оферта, и двете страни се съгласиха с непрекъснато удължаване, което не беше подновено от синдиката.\nЗаводът, който произвежда 245 000 барела на ден, е втората по големина рафинерия в щата, с работници, представляващи повече от 500 синдикати и произвеждащи бензин, реактивно гориво и дизелово гориво.\n„Разочароващо е, че Chevron напуска масата, вместо да се пазари добросъвестно“, каза Майк Смит, ръководител на Националната програма за договаряне на петрол на USW.\nГоворител на Chevron каза в изявление в неделя, че е ангажирана с продължаване на преговорите за сделката.\nБазираната в Сан Рамон, Калифорния компания е „готова да доставя енергийни продукти на потребителите безопасно и надеждно“, добави говорителят.\nВ неделя галон безоловен обикновен бензин беше продаден за 5,847 долара и галон дизел за 6258 долара, най-високата цена на горивото в страната в Калифорния, според AAA.\nСледобед преди крайния срок за стачката, комисията по продажбите на Chevron започна да поема контрола върху операциите в рафинерията, извършвани от синдикални работници, каза запознат с въпроса.\nREAD В огъня на инфлацията Байдън навежда глава пред централната банка и атакува републиканците\nUSW и американските рафинерии постигнаха национално споразумение миналия месец, предлагащо увеличение на заплатите с 12% за четири години на около 30 000 членове на съюза в петролните и химическите компании. Всеки местен синдикат поотделно договаря споразумение, обхващащо специфични за завода въпроси, а работниците в Ричмънд два пъти отхвърлиха предложенията на Chevron. Прочетете още\nСиндикатът в събота инструктира машините да отидат в рафинерията и да премахнат личните си инструменти преди изтичането на удължаването на договора.\nЧленовете на съюза два пъти гласуваха за отхвърляне на договорните планове, предложени от Chevron. Според новини, публикувани онлайн от USW Local 12-5, последната анкета, която приключи в събота, беше до голяма степен срещу последната, най-добрата и последна оферта на компанията.\nДоклад от Гари МакУилямс, Допълнителен доклад от Ервин Себа; Редактиране от Дънам и Даян Крофт\n„Готов съм за преговори“ с Путин, но ако не успеят, това може да означава „Трета световна война“.\nХонконг вдига ембаргото, за да облекчи тежките операции на COVID от април


Mercedes X-Klasse вече e в България | InfBG\nMercedes X-Klasse вече e в България\n24. февруари 2018 Венцислав Колев\tMercedes, Mercedes X-Klasse, X-Klasse\nПикапът на Mercedes, който представлява революция за луксозната марка, вече е у нас и може да бъде поръчан в дилърствата на Силвър Стар. Пикапът X-Class носи типичните белези на Mercedes – модерен дизайн, впeчатляващи офроуд възможности, в едно с динамично поведение на пътя, сигурност, функционалност и комфорт.\n„С пускането на луксозния пикап X-Klasse Mercedes-Benz пое риск, който не се оправда“, смята старши вицепрезидентът на BMW за азиатския и южноафриканския пазар Хендрик фон Кунхайм. Висшият мениджър бил разочарован след запознанството си с новия модел на конкуренцията на автосалона в Женева през пролетта и заяви, че той е ужасяващ.\nНо дали е така и с комфортното окачване, което е част от стандартното оборудване за всички европейски пазари. Като допълнителна екстра се предлага и по-високо окачване с 20 милиметра. Сигурното и комфортно управление, типични за Mercedes-Benz са запазени и при по-високото окачване.\nВключваемата 4MATIC система за задвижване на всички колела се предлага с моделите X 220 d 4MATIC и X 250 d 4MATIC. С нея предните колела могат да бъдат включени, ако теренът го изисква. От средата на 2018 Mercedes-Benz ще предлага и пикапи с постоянно задвижване на всички колела. По този начин X-класата ще постига максимално спепление, дори при най-високата скорост на пътя. Постоянното задвижване на четирите колела 4MATIC ще се предлага с шест-цилиндровия двигател.\nВъпреки многобройните критики, този модел започна офанзива в класа на пикапите и вече се продава и у нас. Премиум пикапът, който е клонинг на Nissan Navara, влиза на български пазар с начална цена 63 780 лева с включено ДДС.\nMercedes-Benz X-Klasse e първият средноразмерен пикап в историята на марката. Автомобилът е базиран на Nissan NP300 Navara и разработен в сътрудничество с френско-японския алианс Renault-Nissan.\nХ-класата бе отличена с пет звезди на Euro NCAP с най-високото отличие на независимия тест за сигурност. Пикапът на Mercedes-Benz се представи най-добре в категориите безопасност за пътници, безопасност за деца, предпазване на пешеходци и асистиращи системи.\nПрочетено: 11 714\n← Днес е Тодорова събота, Тодоровден\nКак ще се отрази продажбата на ЧЕЗ, ще има ли промяна в цените на тока →\nСкиори и сноубордисти с народни носии ще отбележат Националния празник, 3 март в Пампорово


In other news – Един Недко разказва\nTagIn other news\n04/08/2019 / Недко / 0 Comments\nПоследния ден от Юли ми беше последния работен ден в Немечек. За това в отделен пост, а повече за новия ми работодател след извесно време.\nКъм момента изпитвам малко носталгия към старата фирма, но съм супер въодушевен към новата. Там сменям изцяло попрището и ще изпълня една моя мечта – да стана DevOps. Какво е това – в отделна статия. Но с годините когато съм имал таскове (или съм говорил с някой team lead да поема ) в които се налага да направя нещо на системно ниво (я да вдигна някой staging/production или да направя промени по някой сървис (основно nginx/mysql/на системно ниво)) винаги съм се въодушевлявал. Пък и тези, които ме познават знаят, че съм технически човек и ми харесва много повече този аспект. Е – ето, че съм една стъпка напред към това да работя в тази насока всеки ден, по цял ден.\nИ реших да си почина активно от първия работен ден, който се падаше в петък, и какво по-добро от това да стана в 5 и нещо сутринта, да запаля колата и да отида в Балчик и оттам с колелото до границата? КАКВО МОЖЕ ДА СЕ ОБЪРКА ПО ДЯВОЛИТЕ?\nНа отиване, понеже бях малко превъзбуден, направих Балчик-Граничен пункт, който е малко след Дуранкулак за малко над 2 часа, което за своите 60 км. си е рекордно време за мен. И вдишвах живота около мен, щурците, бубулечките, които се блъскаха в очилата и каската, тревичките, небето. Още беше рано и прохладно. Когато пристигнах до митницата спрях да пия едно кафе и да заредя с вода двата бидона. Там намерих приятелче в очите на едно улично куче, което се търкаше в мен като котка, даваше си задника да го чеша, зад ушите и се кълна, че се ухили в някакъв момент. И тъй с песни и танци реших да се прибирам.\nИ тогава ада падна на главата ми. Отне ми 5 часа да се пибера обратно (това включва почивките ми и едно кратко гости на приятели в Шабла). 5 часа под жаркото слънце на 30 градуса не беше майтап работа вече. Не беше и смешно. Бях объркал нещо съществено – храна, вода, пейсинг, още не знам какво е.\nПЕТ ЧАСА се влачих със средна скорост от ~17 км/ч и пулс от 150 удара в минута (което е страшно много за почти никаквата денивелация).\nУдарих стената на първото си по-голямо каране за годината. И я ударих яко.\nИ понеже съм вече експерт в удрянето на стени нека ви кажа какво е чувството.\nКогато гликогена от клетките се изчерпи и те нямат какво да горят за да продължат да произвеждат енергия влизаме в хипоглекимия. Ще кажете – пф, лесно е това – ще ядем сладко. Това е чудесно решение, освен ако вече не си ял и надбъбречните ти жлези вече не могат да произвеждат инсулин, която да разгражда глюкозата, която от своя страна да се използва като гориво. Тогава вече сме се преебали;\nЗаедно с това, в точно този момент тялото спира да бъде ефективно. Първоинстинктивно натискаме повече за да можем да компенсираме този спад в прозиводителността;\nПосле продължава да боли, но идва и умората. Но не тази, която имаме след дълъг тенировъчен ден, а отпадналото чувство, че няма да можете да се приберете във вас дори и пеш;\nПосле следва правопропорционален спад в мотивацията;\nЧас/два след това вече не боли, защото сте си изстрадали всичко. Но мотивацията никога не идва. Без значение колко ядете/пиете, каквото и да правите. И тогава идва времето на многото почивки. Почивки през 20-30 минути за по 10 минути, всичко става много по-бавно и в някакъв момент се отказвате;\nФалшивата енергия – след някакво време всичко се оправя и започвате да карате сравително нормално, чувствате се добре. Мозъкът ви вече започва да дава фалшиви сигнали, вие изгаряте последните си запаси енергия и много малко след това припадате или сте много близо до това.\nСлед всичките ми приключения, включително изключително болезнените ми първи дуатлон, Дунав Ултра и Коджа Кая никога не съм успял да стигна дотам, но съм усещал как съм бил на косъм. А ако това стане болницата ни е в кърпа вързана.\nА защо не съм стигал до там ли? Не съм особено добър в планинга за прием на храна по време на каране, но поне в пиенето на течности съм супер внимателен. Защото единственото нещо по-лошо от това да ви свърши гликогена е да се дехидратирате. Тогава от супер настроение до болница може да отнеме по малко от час.\nТози път мотивацията ми беше пречупена и колкото и да се опитвах просто не се получи и рухнах. Прибрах се до колата с наистина сетни сили. Така безславно приключиха първите ми 100 км за годината.\nИ малко от обичайните цифри, които съпровождат напоследък каранията ми. Първо relative effort-а, което е кардиовискуларното усилие при каране беше на рекордно ниво – от всичките 575 карания логнати в Страва това беше на четвъто място. Под него беше първия ми ден от Дунав Ултра. Изгорих 5800 калории, а средната ми скорост беше 22.9 км/ч (за справка на отиване беше около 35 км/ч), а всичката информация (+ няколко пошли снимки) можете да видите тук.\nОгромния Буги Барабата, лека му пръст. Колкото повече го слушам, толкова повече ми харесва…\n– Чумата да те тръшне!\nПрокуратурата пуска доказателства срещу “ТАД ГРУП” – нещо много fishy става тук – security company, която има камери със звук, които снимат в мониторите на колегите, на терасата, хората спокойно си говорят какви blackhat неща са направили… Нещо не ми се връзва. Ами .bashrc-то с всичките действия? Не ползват рекурсия за да сменят датите на директории и файлове? И не го зачистват после? Или има нещо много голямо отдолу или тези са пълни идиоти;\nЧудо на чудесата – в държавен вестник пуснаха постановление за “приемане на Наредба за минималните изисквания за мрежова и информационна сигурност”. На диагонален прочит дори изглежда адекватно. Ке видим;\nCommon solutions and tools developed by Google Cloud’s Professional Services team;\nСлед като направиха стрес тест на няколко банки у нас, ето и резултатите и малко повече информация какво предствлява това. После последва отговор;\nЖлъча има интервю по БТН в което просто рулира. Небрежно показва класа надигайки с кутре летвата, тази същата, която някои дори не могат да видят вдигната високо горе. Препоръчвам;\nGoogle FB и Oracle знаели какво порно сме гледали дори и да сме в инкогнито (и респективно нелогнати в горните услуги). Това всичкото е около tracking codes, но ако искат да знаят какво гледам … по-добре да не знаят :D\nЕдно чудесно видео от TedX Стара Загора на Петър Митев – съосновател на Chaos Group. Много го харесвам тоя човек #nohomo;\nМалко фън – заради изруди като мен Gilette губи сериозни пари. Long story short Проктър и Гембъл къпуха Жилет 2005 г. за 57 милиарда долара. И смао 5 години по-късно, когато започна да става модерно човек да си отглежда брада П&Г започнаха да търпят сериозни загуби.\n27/07/2019 / Недко / 0 Comments\n22.07.2019 – 5/7\n22/07/2019 / Недко / 0 Comments\nКарането в петък беше по-различно от последните дни – излязохме с Тедо да покараме по малко черно с на Евелин куллото. Самата машина е брутално яка – много стегната, чудесни гуми, спирачките са мега яките (особено в сравнение с моите v-brake на шосейката).\nТа тръгнахме с него от града и лека полека нагоре и над Терапията стана тя каквато стана – дойдоха първите баири, които обикновено ако бяха шосе не биха ме стреснали, но тези бяха с камъни, пясък и прах. Тедо през цялото време ми обяснява къде как да подходя, какви техники да уча и как да се справям с абсурдните баири.\nНяма да лъжа, че се убих от катерене, даже и паднах веднъж, още от началото бях целия в пот и пясък, но разбирам какво им харесва на MTB хората – това чувство на свобода да излезеш из природата, да се откъснеш от асфалта и да караш там където няма нито хора нито животни (макар и за последното да не съм много сигурен от броя на пуснати кучета, които видяхме). Беше супер удовлетворително.\nИ се оказа, че съм зле, но не чак греховно зле да са пукна на втория километър в гората така, че придобих малко увереност към катеренето на Ботев.\nИ оттам и в секцията по-долу малко трикове как да изчистим гнусните си camelbak-ове и бидони (не се правете, всеки има един такъв гнусарски, който като го види и му идва да го хвърли, но не го прави).\nЕто и track-а в Strava с малко статистики, но не са нещо особено – за 2 часа избутах 16 км и 300 метра денивелация. Очаквах повече честно казано :D\nОсвен това пускам две нови рубрики към постовете:\nSong of the day – ще се шокирате каква музикална каша ми минава през главата, но обикновено това е песен/песни, която обичам и въртя често повече от няколко пъти за деня :)\nВиц на деня – понеже имам солидна колекция простотии трябва да започна да я споделям от някъде та … тук ще е.\nПуснаха Кристиян Бойков. Обвинението беше повдигнато към Кристиян за това, че е е копирал данни от критична инфрастуктура, но след 2 дни решили, че изтеглените данни вече не били от критична инфраструктура. А това, че данните са критични нищо не се споменава, но то колко е. А Наков се натиска отново и преди няколко дни имаше едни интеревюта за това, че лийка е нещо не толкова сериозно. Но за това ще говоря друг път, че още ме е яд на него;\nЕдин сериозен отговор на това дали 5G мрежата може да ни навреди;\nЕдна страхотна графика за Linux Performance-а. Освен това има и списък с инструментите, които са използване за тестване, чертаене на графиките и т.н.;\nЗа всеки с Lenovo Thinkpad ползващ Linux може да се възползва от този tutorial за thinkfan. Доста приятно разписано и лесно за използване.\nBarabi Blues Band – Outsider blues\nНамерих бомбата, какво да правя?\n– Много добре! Какви цветове са кабелите?\n– Единият е светъл кобалт, а другият – матов пурпур.\n– Тъй ще се гръмнеш някой ден, заради педалщина…\n19.07.2019 – 4/7\n21/07/2019 / Недко / 0 Comments\nОнзи ден реших, че е време да не се изкъртвам от каране и реших да въртя из морската градина. Явно проблема не е по баирите а в главата ми. Пак въртях едни баири х3 пъти, които пак ме накараха да страдам. Някой ден ще напиша статия за страдането в спорта.\nТа 20 км. в морската е невъзможно за мен – то деца, пуснати кучета, нахални лелки по-тъпи от мен, които като им кажеш, че вървят на велоалея и се дървят. Те така.\nСъбота ме чака MTB каране с Тошко да видим дали ще почина на качването на връх Ботев идните седмици.\nIn other news (рубриката е жива!):\nДнес стават две години откакто Честър Бенингтън отне живота си… ;\nБуги Барабата почина днес (21.07.2019), но единствената новина е от преди 30 минути от пост към Z-Rock. Лека му пръст… ;\nЗа изтичането на данни от НАП, за тяхната простотия, липса на базови знания, соченето с пръст, арести и измислени доказателства изобщо няма да пиша. Опитах 1-2 пъти, но то като изгледах интервюто на Хекемян с шефа на фирмата от която Кристиян е работил и двамата адвокати се отказах. Явно журналистиката е на толкова ниско ниво у нас, че няма какво да се говори (тоест мога да говря много, но ще е пълно с псувни осново). Иначе Божо написа доста добре структурирана статия относно цялата ситуация;\nПравителството на Казахстан решили да обработват/подслушват цялия HTTPS трафик в страната (HTTPS traffic interception). Повече инфо за това тези дни като имам повечко време.\nДнес Златина ме изненада с нещо ново, което вече въртя за незнамсикойпът.\nСлучи се! След 7 години и един сериозен security breach (май най-големия на Google изобщо?) ще спрат Google Plus. Повече информация можете да прочетете в техния блог;\nНещо, което трябваше да се случи преди много повече време, но и това е добро начало – от сега нататък само default android apps ще имат достъп до SMS и call log-а;\nMicrosoft пуснаха fix-нат (уж) October Update, който на някои инсталации триел файлове, сини екрани, драми в три действия и т.н. В офиса го бях качил и нямах проблеми.\n05/10/2018 / Недко / 0 Comments\nБолен съм. Кашлям като спиритуалното ми животно (магаре) и съм grumpy as fuck през повечето време.\nИ тъй де, да не хленча и тук. Търсим кола със Златина и респективно от около месец четем и двамата като ненормални. Няма български автомобилен форум в който да не съм регистриран и да не съм влязал в абсурдни детайли. Цялото това нещо в началото неше забавно, но след седмица-две се превърна в нещо, което вече искам да приключи.\nЖивота без кола се оказа pain in the ass като цяло – таксита, автобуси, маршрутки обилно обвити в мизерия и всякакви неблаговонни аромати.\nОт 2019 г. максималния осигурителен праг ще бъде повишен от 2600 до 3000 лв. което е огромен скок. От това ще последват повече данъци за нас като служители и за нашите работодатели и то на немалка база;\nУилиям Дафо ще играе Винсент ван Гог. Трябва да призная, че избора на главен актьор много ме учуди, но трейлъра е поразителен. И все пак се надявам да си заслужава и да е поне толкова емоционално зареден както в онзи епизод на Dr. Who;\nВчера в офиса обсъждахме какъв хард би бил полезен за обща употреба. И първо се метнахме на червената серия на WD, после на Re (която е безбожно скъпа) и накрая стигнахме до общия извод, че ако някой от нас реши да си купува диск за обща употреба (например втори за storage) най-добрия вариант би бил Blue серията – т.е. най-евтината от всички. Това е така, защото всеки от останалите серии са специализирани за нещо и не добри в друго. Та ако се чудите какъв диск да си вземете единственото важно е да е нов и ако искате да спестите някой лев – да не е специализиран.\nBtw на NAS-а вкъщи понеже е една кочина от много и различни дискове, които съм събирал с времето redundancy-то му е компроментирано още преди да съм го пуснал заради многото стари и различни дискове. Не правете моята грешка.\n02/10/2018 / Недко / 0 Comments\nНавън вали и се чудя кога ще имам възможност да изляза да покарам малко. Май ще трябва пак да адаптирам колелото към тренажора и да въртя като хамстер през есенно-зимния период.\nIn other news започваме нов проект и за сега нещата звучат много интересно. Повече инфо може би след няколко месеца.\nMicrosoft пуснаха кода на MS-DOS 1.25 и 2.0 в GitHub релийзнати съответно 1982 и 1983. Тук можете да видите и историята на DOS до 6.22. А защо 6.22? Това е последната версия върху която Windows работи като GUI. След тази версия MS-DOS вече се “емулира” от windows и неговия kernel;\nЕдна интересна статия на Капитал за софтиерните компании в България. Long story short:\nPaysafe е IT компанията с най-много приходи за предната година – над 100 милиона лв, има и 900 служителя;\nВторо място е за Progress (ex. Telerik), които вече са на печалба. Тази печалба малко ме съмнява, че е направена основно след мащабните им съкращения веднага след като бяха придобити, но нека не издребнявам;\nТрето място е за VMWare, които се оказва, че работят на загуба от 2016 насам?\nЧетвърто място е поделено между SAP Labs Bulgaria и Visteon.\nСред родните компании топ три са на:\nLessons in website security anti-patterns by Tesco e must-read за всеки security head и макар и стара статията е валидна и до днес;\nПоследно време започнаха да излизат едни страшни хардуерни backdoors, които намираме прекалено късно. Например на BlackHat Conference Christopher Domas показа ресърч в който процесорите на Via – C3 (помните ли когато Via беше в играта с процесорите Cyrix?) имат backdoor, който с прост bash скрипт потребителя получава директно root access. Има и малко видео по темата. Сега се чудя какво ли има в по-новите процесори;\n07/06/2018 / Недко / 0 Comments\nПоследните дни чета доста за карането на дълги разстояния на висок каданс и нещата изглеждат постижими. Днес ще завъртя пак към Албена да видим резултатите.\nПо този повод предното ми каране с подобна цел беше преди няколко дни и като приключих Polar-а ми каза да си гледам работата. Беше се счупило нещо в данните и така и не можах да ги извлека. Още ме е яд. А от поддържката ми казаха, че нямам шанс да взема дори и счупения файл (понеже запазва с XML-like format данните лесно може да се намери проблема ако не е нещо тотално осрано). И така.\nСледващия месец Intel правят 50 години, а тези дни пуснаха лимитирана серия на 8 генерация Intel Core i7-8086K, който работи на 5.0 GHz тактова честота. Според тях това е голям milestone, но всички знаем, че от доста време насам тактовата честота не е едноличен синоним на върхова производителност (баси изречението);\nАко при ъпдейт на WordPress получите “Briefly unavailable for scheduled maintenance check back in a minute” не се шашкайте. Това е добра идея, защото при ъпдейт за малък период от време сайта ви може да хвърля грешки, логове и каквото се сетите. За това от WordPress са направили тази страничка, която да показва нещо адекватно в такива случаи. Проблема обаче е, че понякога не иска да се трие. Оправянето на проблема е много лесен и просто трябва да изтриете .maintenance файла от основната директория на вашата инсталация. След това си вижте правата по директориите, защото това е една от вероятните причини;\nСтрахотно четиво за SEO хората – “100+ Google SEO Success Factors, Ranked“.


Евро 2016: Жени говорят за футбол, ден 18 - Gol\nЕвро 2016: Жени говорят за футбол, ден 18\n17:13 | 27 юни 2016 г.\nПрогнозирайте ТУК срещите от Евро 2016 и спечелете страхотни награди\nВаня – 41 точки\nДеси – 31\nВели – 30\nКогато станаха ясни осминафиналите, за мнозина беше шок, че тези два футболни колоса ще се срещнат толкова рано. Други пък се зарадваха, че новият формат на Европейското позволи и такива изненади. И за двата отбора напрежението ще е огромно. Дори повече, например, ако играеха финал. Защото загубилият ще е “големият провал” на първенството. За мен италианците са с крачка пред испанците. Пак казвам, че демонстрират увереност, прагматизъм, стабилност и изобщо не трябва да се заблуждаваме от загубата от Ейре с 0:1. Изобщо! Продължавам да твърдя, че има нещо гнило в испанския състав. Дали Висенте дел Боске се изчерпа, дали съставът не се е напаснал за това първенство... няма как да знаем. Мисля, че сериозно ще се измъчат. Разбира се, че може да се стигне и до продължение и дузпи, но по-скоро Италия ще излъже в редовното време. Отново пестеливо.\nАнглия – Исландия 2:1\nИсландия е сред топ изненадите, но едва ли англичаните ще ги подценят в тази фаза. Особено, когато вече нямат право на грешка. Интересно е на какъв състав ще заложи Рой Ходжсън, като досега в груповата фаза като че ли Англия търсеше още себе си. Опитите за Трите лъва трябва да са приключили.\nИталия - Испания 2:2\nИталия и Испания ще е мач, изпълнен с много битка в завършваща фаза, според мен и двата отбора показаха добри игри до момента и днес срещата ще бъде равностойна, изпълнена с голове, а знакът ми е хикс.\nАнглия - Исландия 2:0\nИсландците пишат своята история, след дългото им отсъствие на големи първенства, но днес Англия ще я прекъсне с категоричен успех. Англичаните ще покажат понтециала си на Евро 2016, залагам за твърда единица.\nАнглия - Исландия 1:0\nИзключително важен мач за Англия. Дойде моментът "трите лъва" да докажат, че заслужават място сред най-добрите отбори на това европейско първенство, а Хари Кейн да стигне и до първия си гол. Приятната изненада на този форум Исландия със сигурност ще играе по-затворено с надеждата да се стигне до продължения и дузпи. Все пак считам, че англичаните ще решат всичко в редовното време с гол разлика.\nМач, който всички фенове на футбола очакват с огромен интерес като един от предварително посочените фаворити ще се сбогува с мечтата за европейска титла. Дали Испания ще бъде детронирана или ще продължи похода си, предстои да разберем. Според мен двата отбора ще играят по-дефанзивен футбол, внимавайки да не допуснат гол. Италия ще покаже типичното си лице бавно, но славно да достигне до следващата фаза и ще се затвори, а в отбрана до момента показа стабилна игра. Така че на испанците ще им бъде трудно особено като не забравяме, че на вратата е Буфон. По мое мнение, този футболен сблъсък ще се реши в продълженията или след изпълнение на дузпи и залагам на равенство в редовните 90 минути.\nЕвро 2016 Жени говорят за футбол\nОще от Група F\nРоналдо обеща: Ще се върна по-силен отвсякога! + ВИДЕО И СНИМКИ\nГероят на Португалия Едер: Татко уби мащехата ми\nХумелс: Искам Ушатата и европейска титла с Германия\n17:06 | 27 юни 2016 г.


Български сортове пшеница дават отлични добиви - 1 020 кг/декар | Agri.BG\nБългарски сортове пшеница дават отлични добиви - 1 020 кг/декар\nТрябва да се възстановява доверието към българското зърно, подчертава Тодор Губатов\nГалина Недкова 13.08.2019\nИнтервенцията на чуждестранни сортове пшеница, които навлизат в България от Европа, доведе до отлив от българската селекция през годините.\nВнимание: Заразени семена!\nВ момента по данни на Изпълнителната агенция по сортоизпитване, апробация и семеконтрол (ИАСАС) делът на сортовете родна пшеница е до 35 %. Причините са много, но основната е липсата на търговия с качествено хлебно зърно.\nПрез тази стопанска година българската пшеница успя да покаже и да докаже основните си качества.\n„Новата генерация български сортове пшеница съдържа в себе си основните характеристики, които търси фермерът. Те са изключително пластични – устойчиви са на болести, засушаване, ниски температури и в същото време са високодобивни. Новите ни кандидат-сортове постигнаха през 2019 г. при изпитване добиви от 1 020 кг/дка в България и Румъния”, съобщи Тодор Губатов, управител на селекционна компания в Добрич.\nСпециалистът е категоричен, че трябва да се възстанови доверието на земеделския производител към българските семена.\n„Фермерите могат да се насочват към новите генерации български сортове пшеница и да бъдат спокойни за добивите и за парите си”, подчерта Губатов.\nУ нас се предлагат изключително много семена от най-различни сортове, които през последните години навлизат от европейски държави. Фуражните пшеници обаче не са пригодени за условията в страната.\n„Българските сортове пшеница освен добивите, носят и показателите на високото качество, на онова българско жито, което познаваме от десетилетия”, изтъкна Тодор Губатов.\nНеговите наблюдения показват, че когато дойде време да се продава един сорт българска пшеница и един сорт западна пшеница, българската винаги се реализира на по-висока цена.\nТенденцията за търсене на хлебно зърно се засилва. Има и плавно повишаване на изкупните цени. Това са реалности, които радват земеделските стопани.\n„В момента фуражната пшеница се търгува на 290-300 лв./тон, докато хлебната стига 330-350 лв./тон", обобщи Радостина Жекова, председател на Добруджанския съюз на зърнопроизводителите.\nПрез настоящата година всички български сортове са дали изключително високи резултати - около 800 кг/дка.\nТова се доказва и от опитните парцели на Добруджанския земеделски институт, от които са прибрани до 830 кг/дка. Общо 719 000 тона са добити от добруджанските полета с пшеница, които тази година бяха 1,300 млн. дка.\nпшеница сортове български сортове Тодор Губатов селекционна компания Нова генерация ИАСАС добиви радостина жекова Добруджански земеделски институт\nСледва доброволна регистрация на розопроиводителите в Общинските служби по земеделие паралелно с разработването на електронния регистър\nКак не ви е срам да пишете глупости. Кой е тоя сорт дето е дал 1020кг. и от колко декара, че и на всичко отгоре хлебна пшеница, и какъв и беше глутена и падащото число. Айде не се излагайте.\nНякога добива в добри години достигаше 300-400 кг а сега само ГМО , български сорт при това а стига глупости. Хляба няма нищо общо с некоогашния.


Май пак ще разкопаваме отремонтирани улици заради ВиК-аварии | Sakarnews – новини, анализи, коментари от Югоизточна България\nОт Тонка Славкова юни 22, 2016 08:37\nВ с. Орешник повдигнаха бордюри, за да предпазят къщи от наводнение 0 19.окт.\nВетеран стана трети в европейски маратон по гребане 0 06.юли\nУченици посветиха творби за обесването на Дякона 0 22.февр.\nЗапочна дългоочакваното възстановяване на асфалтовите настилки на тополовградските улици ”Бадама”, ”Тодор Каблешков” и „Чаталджа”, включително и подходите към тях, с европейски средства. Това радва хората, живеещи там, но мнозина си задават въпроса дали още преди да са се порадвали на новата си улица няма да се наложи да дойде ВиК.\nТози въпрос тревожи и общинското ръководство. “Отново имаме проблем с ВиК” – уведоми кметът на общината Божин Божинов, за който прахосването на европейски пари е непростимо заради липса на координация между отделните институции. За какво става дума? Водопроводната мрежа в общината е в лошо състояние. Тя е много стара и амортизирана, което е причина за чести аварии.\n“Общината полага големи усилия, за да се приведат в по-добър вид улиците в града, но за съжаление се случва често да се разкопават новоположени настилки, заради аварии във водопроводната мрежа. Това не бива да се допуска, но за съжаление, не можем да намерим общ език с ВиК.” – каза кметът. Той поясни, че улица “Бадама”, където се работи в момента, е една от улиците, на които стават чести аварии. За да не се наложи разкопаване, градоналникът е отправил молба към ВиК да подмени водопроводната мрежа, която там е само 410 метра. Отговорът на институцията, представлявана в Тополовград от инж. Станка Василева, е отрицателен.\nПотърсена за коментар, тя обясни, че не е опълномощена да отговаря на въпросите ни. Открихме за коментар господин Енев – заместник-управител на ВиК – Стара Загора. Получихме очаквания отговор, че подмяната ще струва доста пари, пък и предстои скорошна раздяла с Тополовград, който преминава към ВиК – Хасково. По своя собственна преценка старозагорското ВиК твърди, че за Тополовград е правено каквото е нужно. Не е така според кмета на общината Божин Божинов, който не похвали водната институция за „загрижеността й“.\nКметът уточни, че комуникацията е била винаги трудна и с цената на много преговори понякога се е постигало споразумение. „Винаги сме ги информирали месеци преди ремонтите. Струва им се скъпо, а цената на водата расте. Ако някой не заплати таксата си поради липса на пари, може да стигне и до съд, а не се поемат ангажименти. Това е безотговорност, липса на уважение към хората, които си плащат, за да ползват услугите им. Мисля, че инж. Василева като местен човек би трябвало да настоява проблемите на нейните съграждани да се разрешават в техен интерес “– каза кметът.\nКакто е ясно, колкото и да се настоява от общинската управа и от живеещите на ул. ”Бадама”, подмяна на тръбите няма да има. Това е поредното недомислие, ще кажат някои и ще са прави, защото се случва, и то често, и не само в нашия град. В случая отново трябва да си зададем въпроса кой е виновен и докога ще липсва координация между институциите. Май пак ще разкопаваме нов асфалт.


Бъди доброволец на АСТ Фестивал за свободен театър 2018 | TimeHeroes.org\nБъди доброволец на АСТ Фестивал за свободен театър 2018\nПод надслов "POST-POST" от 19 до 25 октомври в София ще се проведе осмото издание на АСТ Фестивал за свободен театър. Тази година екипът се е замислил ACTивно върху нещо, което Дъглас Рушков казва, а именно:\n"Ние, съществата от дигиталната ера, мерим времето, както се мери пулс."\nУморени от тривиалното и в търсене на изненадващото, героите на ACT Фестивал 2018 ще се опитат заедно да измерят пулса на света днес. Ако ти звучат примамливо темите за ПОСТ-модерното, ПОСТ-драматичното или просто ПОСТ-дигиталното, значи си намерил точните хора.\nОчаква те АСТивно доброволчество, изпълнено с разнообразни и интересни задачи, които ще те срещнат с едни от най-ярките артисти не само от българската, но и от международната независима сцена.\nТази година получаваш две възможности за доброволческа намеса:\nПредизвикателства зад кулисите\nсъдействие на артистичните екипи в подготовка на вечерните представления;\nпосрещане и въвеждане на зрителите в артистичните пространства;\nпосрещане и съдействие на чуждестранните гости - режисьори, актьори и културни мениджъри, по време на престоя им в София;\nучастие в теренно изследване на свободната сцена;\nразпространение на печатната програма на фестивала;\nпомощ при подготовката на пространствата;\nОрганизация и/или участие в спектакъла "PURE" на Християн Бакалов\nподготовка на пространството и вникване в артистичния процес на изграждане на визуалната илюзия на "PURE", с която зрителите ще се срещнат;\nучастие в подготвително ателие и в самия спектакъл за доброволците, които имат желание - всеки на възраст от 7 до 87 години, независимо от професионалните си занимания и физическа кондиция.\nАко избереш второто предложение, ще можеш, разбира се, да се включиш и в останалата част от доброволческите занимания.\nНай-АСТивно търсещите пулса на свободната сцена доброволци ще имат възможността да се докоснат съвсем отблизо до екипите на гостуващите спектакли от Германия, Франция, Израел както и на немско-балканска копродукция и да работят заедно с тях по време на престоя им тук.\nВсичко изброено дотук може да ти се случи, ако си готов да отделиш част от свободното си време в периода от 15 до 25 октомври, най-интензивно след 19-и. Само посочи във формуляра за кандидатстване възможните си дни и часове от денонощието.\nГрафикът за работа ще бъде допълнително съгласуван със заявилите участие.\nАСТ Фестивал 2018 ще се проведе в 11 различни пространства в цяла София. Основната фестивална локация е "ДНК - пространство за съвременен танц и пърформанс" (срещу фонтаните в подлеза на НДК).\nACT Асоциация за свободен театър.\nACT Фестивал ще ти отправи навременни благодарности чрез:\nпознанство с артисти и културни експерти от България и от цял свят;\nнатрупване на практически опит в организацията на фестивал;\nдостъп до събития от артистичната, образователната и професионалната програма (при налични свободни места);\nсъздаване на трайни контакти както с целия екип на фестивала, така и с артистите от независимата сцена;\nпрепоръка, ако имаш нужда от такава.\nТи си човекът за тази мисия, ако имаш:\nинтерес към сценични изкуства и съвременното изкуство като цяло;\nотговорно отношение към поетите задължения;\nОпитът в организирането на събития и владеенето на чужд език са предимство, но далеч не са задължителни.\nПредвиждат се сандвичи/пица, кафе, чай и вода (в зависимост от продължителността на ангажимента).\nНатисни зеления бутон "Ще участвам" и изтегли формуляра за кандидатстване.\n// фотография Илиян Ружин / ACT Фестивал 2017 / представление Worst Case Scenario (23 Thoughts About Conflict) на WCS Company\nКандидатствай до 8 октомври 2018 г.\nМисията е от 15 октомври 2018 г. до 25 октомври 2018 г.\nЕмилия Попова 30 September, 23:16\nАз много бих искала да участвам, но няма да мога всички дни. Може ли да се запиша само за някои от дадения период или трябва да съм там редовно? И също так по колко часа на ден е горе долу?\nPetko Tenchev (АСТ Асоциация за свободен театър) 01 October, 08:42\nЗдравей, Емилия. Не е задължително да участваш през всички дни, затова във формуляра се изисква да попълниш заетостта си, като може да пишеш дни, в които няма възможност. Относно часовете - между 2 и 4 часа максимум. Надявам се да се видим :)\nЕмилия Попова 02 October, 10:27\nА от колко до колко часа работите на ден\nАсоциация за свободен театър Асоциация з (АСТ Асоциация за свободен театър) 02 October, 11:24\nВсичко е според програмата, повечето неща са следобяд и вечерта.\nЕмилия Попова 02 October, 19:55\nА може ли само един последен въпрос! В колко часа започва представлението на НДК на 26-ти?


19 нови случая на Ковид - 19 в Русенско\nВ Благоевградско новите случаи на Ковид 19 са 14, в Кюстендил – няма\n19 нови случая на Ковид-19 отчитат от Регионалната здравна инспекция в Русе за изминалото денонощие, като сред тях няма деца в училищна и предучилищна възраст. Най-много заразени има в Русе – девет. Трима заболели има в Иваново, по двама в Бяла и Иваново, както и по един в Борово, Ветово и Сливо поле. Без нови случаи са населените места от община Две могили. През вчерашния ден оздравелите са 28, а шестима мъже и четири жени с положителен тест за коронавирус за починали. Активните случаи към момента са 1 162, като от началото на пандемията диагностицираните с вируса в Русенско станаха 23 444, а преболедувалите 20 783. Справка в Единния информационен портал показва, че през вчерашния ден Русенска област се нарежда на шесто място по заболеваемост в страната наравно с Пазарджик. Без заразени са областите Видин и Кюстендил.\nНа болнично лечение в областта се намират 239 души, като 52 от тях са в реанимация. Свободните легла са 149, от които 14 са интензивни.\nДо момента в региона са извършени 102 713 имунизации, като повторна доза са получили 52 218 души. Бустерна доза са си поставили общо 5 943 русенци.


Хирургическа намеса от затворен тип\nБъбречната трансплантация при затворен метод се извършва с два разрезни отвора с размер 0,5-1 см на корема на пациента, а в края на операцията бъбрекът се отстранява чрез разрез с размер от 6 см върху областта на слабините.\nТрансплантация на бъбреци e най-ефективното лечение на хронична недостатъчност на бъбреците\nХроничната бъбречна недостатъчност означава постоянната бъбречна дисфункция. Днес най-ефикасното лечение на хронична бъбречна недостатъчност е бъбречната трансплантация. Някои от пациентите с хронична бъбречна недостатъчност обаче предпочитат диализна опция. Тъй като диализата може само (частично) да изпълнява някои от бъбречните функции, тя не трябва да се разглежда като алтернатива за бъбречна трансплантация. Нещо повече, за пациента на диализа съществуват много неблагоприятни ситуации като строга диета, ограничаване на водата, препятствие при пътуване, стоене далеч от социалния живот, изоставане в работата или училището. Тъй като пациентите на диализа са лишени от повечето функции на бъбреците, те трябва често се подлагат и на допълнителни лекарствени терапии (кръвно налягане, лекарства за производство на кръв и др.). От друга страна, пациентите с трансплантация на бъбрек имат много по-високо качество и продължителност на живота в сравнение с пациентите на диализа. Пациентите след успешна бъбречна трансплантация и операция с проследяване могат да продължат живота си като здрави индивиди.\nТрансплантацията от жив донор е много по-напреднала\nПациентът може да бъде изписан на следващия ден след операцията. Бъбречната операция при затворен метод се извършва с две отвори с размер 0,5-1 см на коремната област на пациента, а в края на операцията бъбрекът се отстранява чрез разрез с размер от 6 см върху областта на слабините. Пациентите имат много по-малко проблеми с болката след операцията, а пациентите остават в болницата за по-кратка продължителност и могат да се върнат към нормалния си живот и работа по-бързо.\nНежеланите странични ефекти като херния, загуба на усет, инфекция от оперативните белези, натрупване на въздух в белите дробове, наблюдавани при отворените операции от миналото, почти никога не се срещат с новите оперативни намеси. Тази операция, която се извършва чрез две дупки и малък разрез за отстраняване на бъбреците, също така осигурява по-добри резултати, включително и в козметичен смисъл.\nqTherapy в качеството си на агент на болници Мемориал – Истанбул разполага с възможността и опита да организира и да Ви запише час за първична консултация, както и да Ви даде подробна информация при подготовката и организирането на всичко необходимо до най-малките подробности, така че да не мислите за организационните стъпки, а да сте спокойни и подготвени в предстоящата Ви хирургическа намеса.


Болните зъби са бич за българина - Труд\nПонеделник 30.11.20 / 13:43\nПонеделник / 30.11.2020 / 13:43\nБолните зъби са бич за българина\n22 хил. спешни случая обслужват специалистите по дентална медицина у нас годишно\nОбеззъбена е поне едната челюст на половината от възрастното население в България. Здравната каса обаче не поема лечението с протези. Това стана ясно от пдумите на председателя на Сдружението на българските зъболекари д-р Анатолий Кънев по време на пресконференция в понеделник, посветена на проблема.\nОтчита се сериозен проблем и със здравето на устната кухина при тийнейджърите. 92% от 18- и 19-годишните имат поне един кариес.\nСпоред съсловната организация средствата, които се отделят от бюджета на НЗОК за зъболечение в страната, са крайно недостатъчни. Много пациенти не могат да си позволят дентални услуги и в резултат търсят помощ едва когато зъбите им са вече в много лошо състояние.\nГодишно по перо зъболечение се отделят около 157 млн. лв. от фонда на касата и хората недоволстват от минималните услуги, които са включени в пакета. През 2018 г. един възрастен здравноосигурен пациент, има право на три процедури, които обаче се покриват частично - вадене на зъб, химиополимер и амалгамна плоба - 70 лв. общо. По тази причина хората не се лекуват навреме и търсят помощ, когато вече са принудени и се налага вадене на зъб, обясняват стоматолозите.\nЕдва 8% от нашите деца до 19 години са без кариес, а парите от НЗОК не покриват дори само спешните случаи, каза още д-р Кънев. Годишно у нас се регистрират около 22 хил. такива случая.\nОт Сдружението са категорични, че държавата трябва да финансира напълно денталното лечение на децата, бременните и спешните случаи. Съсловната организация е изпратила и писмо до здравния министър Кирил Ананиев с искане за среща.\nПроблемно е и денталното здраве на най-малките. От данните за България, посочени в Националната програма за профилактика на оралните заболявания при деца от 0 до 18 години, разработена за периода 2015-2020 г., става ясно, че нивата на разпространение на зъбния кариес у нас са много по-високи от глобалните параметри, заложени от Световната здравна организация.\nПо данни на Българския зъболекарски съюз само 28.87% от 5- и 6-годишните у нас нямат кариеси, като останалите в тези възрастови групи са средно с по 4-5 развалени млечни зъби. Процентът при здравите деца на възраст 12 години е 21.31%, а делът на 18-годишните без кариес е едва 8.31%. Освен това 2/3 от децата на 18 години страдат от заболявания на венците и пародонта, а всеки четвърти от тях има един изваден постоянен зъб.\nСтоматолозите отчитат, че оралната хигиена при малчуганите не е на високо ниво, а разпространението на кариес сред българските деца е по-високо, отколкото при връстниците им от останалите европейски държави.\nОсновен проблем по отношение на денталната помощ е монополът на НЗОК. България е единствената държава, в която има единствена и неповторима каса, заяви д-р Кънев. Той посочи като примери Швейцария, където има 85 здравни фонда, и Франция - със 6.\nРазпределени на населението, средствата за денталана медицина у нас са средно по 17 лв. на човек, изчисляват от Сдружението на българските зъболекари.\nД-р Влахова, магистър по лазерна стаматология от университета в Генуа:\nИма лазер без болка, децата са като в магически свят\nЛазерното зъболечение е най-иновативното в последните десетина години. Светлината дава възможност да се работи прецизно - без болка, напрежение и стрес. Д-р Ирен Влахова, магистър по лазерна стаматология от университета в Генуа, работи от 12 години в тази област в София.\n“Децата са доволни, че “лазерчето” не докосва зъбите и не причинява стресиращата вибрация – обясни д-р Влахова. - Няма “бръмчене” и “пробиване”. С лазерната светлина се изпарява само кариозната тъкан, не се засяга здрава структура. Използва се при всички манипулации, които се извършват в устната кухина – преди поставяне на силанти, при травми, преди или след ортодонтско лечение. Почти не се налага употребата на местна анестезия и със сигурност се избягва “модерната” в последно време обща анестезия, която е за т.нар. “трудни деца”. Лазерното лечение в устната кухина може да се прилага освен върху твърдите зъбни тъкани, така и при интервенции по меките тъкани. Лазерът замества режещи инструменти в устната кухина. Така се избягват обилното кървене и посттравматичните болки. Лазерната технология кара децата да се чувстват като в магически свят. Светлината и доброто отношение на лекаря ги успокояват, внушават доверие и сигурност.”\nСпоред д-р Влахова грижата за зъбите трябва да започне в най-ранна възраст. Работа на лекарите е да накарат малчуганите да заобичат срещите с тях, а не да страдат от дентална фобия.\nД-р Анатолий Кънев:\nОбучаваме 9000 специалисти\nВ специалностите по дентална медицина в страната се обучават 9000 стоматолози. Въпреки това оставаме без специалисти, отделно в една не малка част от територията на държавата стоматолози липсват, посочи д-р Анатолий Кънев, председател на Сдружението на българските стоматолози.\nОт съсловната организация допълниха, че след четири години битка, са загубили възможността да изградят център за спешна безплатна дентална помощ на територията на Столична община. Предложението било от сдружението безплатно да осигурят специалисти и медикаменти, а държавата да предостави помещение за това. Ръка обаче не им е била подадена.\nидват от Дубай\nЗъболекар в Дубай през 2014 г. създава най-скъпите зъбни протези в света. Всеки комплект е произведен от 10 грама 24-каратово злато, инкрустиран със 160 диаманта, за да гарантират ослепителна усмивка на приносителя. Всичко това срещу скромната сума от 152 000 долара, за които желаещите могат да се сдобият с това произведение на дентално-ювелирното изкуство. Доктор Маджид Наджи, който стои зад направата на зъбните протези, разказва пред местни медии, че идеята за тях дошла след обявяването на жителите на Обединените арабски емирства за “най-щастливите хора на света” през 2013 г. По-голямата част от приходите от продажби на протезите се даряват на местен фонд за подпомагане на деца с аутизъм.\nЧужди пациенти коригират и зрението си у нас\nГерманци, руснаци, гърци и турци на здравен туризъм у нас\nВъпреки сериозното недофинансиране в сферата на денталната медицина у нас, родните цени на тези услуги от години привличат много чужденци на т.нар. здравен туризъм.\nРуснаци, македонци и германци често съчетават летните почивки у нас с възможността да се възползват от услугите на наши зъболекари.\nСтраната има репутация сред западни и съседни държави като център за евтино лечение на някои заболявания като стоматологично лечение например, но доскоро това ставаше главно на регионален признак.\nТака гърци от години оправят зъбите си в Сандански и други градове в Южна България. През последните години обаче този феномен се е разраснал и държавата ни вече е център за здравен туризъм.\nРуснаци и македонци например идват у нас освен за зъболекарски услуги, с които да изваят усмивките си, и да коригират зрението си, също да ползват балнео-, спа- и козметични процедури. 10 на сто от чужденците, търсещи лек за болежките си в България, са от Русия, Македония и Сърбия, по 5% са тези от Германия, Гърция, Румъния и Турция. Чужденците се справят със зрителните си проблеми основно във Варна и Бургас, където вече има няколко добре оборудвани частни офталмологични клиники. За зъболекарски услуги обаче малцина от тях се доверяват на български дентални клиники. Те предварително запазват часове в частни клиники, които са дъщерни на големи европейски болници.


Говорим по телефона в 124 метростанции\nСлед като бяха инвестирани един милион евро, седем нови станции по линиите 2, 5 и 9 на столичното метро бяха снабдени с необходимата инфраструктура, за да предлагат покритие за разговори от мобилни телефони. Сега в общо 124 спирки на метрото може да се говори по телефона - 22 са по линия 5 и 20 са по линия 6. Сред тях са станциите с най-голям поток от пътници - Sol, Nuevos Ministerios, Avenida de América, Atocha.\nТова заяви новият съветник, отговарящ за транспорта и инфраструктурата в регионалното правителство, Пабло Каверо. В неделя, 29 януари, той посети станцията Cruz del Rayo – една от новите с тази придобивка.\nОт услугата са облагодетелствани половината от пътниците, които използват всекидневно този обществен транспорт – над 1 милион души. Новите метростанции са Santo Domingo (линия 2), Puerta de Toledo и La Latina (линия 5), Duque de Pastrana, Pío XII, Concha Espina и Cruz del Rayo (линия 9).\nПрез тази година метростанциите с телефонно покритие ще станат 136. Предвижда се през 2013 г. то да обхване 50% от мрежата на метрото (150 спирки) – 1,5 милиона пътници дневно. За целта ще бъдат инвестирани 19 милиона евро.\nКомпанията Metro de Madrid вече започна да провежда информационна кампания за степента на покритие в отделните спирки, както и за “отговорно използване на мобилния телефон, особено във вагоните, за да се безпокоят другите пътници”. На входа на спирките с покритие ще бъде поставен указателен знак “Станция с мобилно покритие”, написан на испански и английски.


Проблем в училище - Spodeli.net\nПроблем в училище\nпреди: 4 години, 5 месеца, прочетена 1278 пъти\nЗдравейте, един мой съученик счупи един стол и един часовник и класната ни по математика иска всеки (! ) от класа да плати 15(! ) лева! Без изключение! Дори и тези, които не са го направили даже! Има ли право да го прави? При положение, че мога да си купя много по-важни неща за 15 лева, аз трябва да дам пари за някакъв си стол и часовник, а не аз го направих. А аз даже отсъствах тогава.\n1. Не е права. Може би не е сигурна, че е той. Затова иска да платите всички.\n2. По принцип не но дефакто - да :)\nТова да се накажат всички заради поведението на един е широко използван похват при управлението на групи. Целят се две неща:\n- на нарушителя да му стане съвестно и да не прави повече така\n- групата да "контролира" нарушителя (и други потенциални нарушители) и следващия път да го рестриктира защото всички останали ще знаят че трябва да търпят наказание само заради простоиите на"черната овца".\n3. Не мисля че може да те задължи\n4. Може да кажеш на родителите си, за да говорят те с учителката ти!\n5. Кажи на майка ти и да дойде на училище и да говори с учителката ти и да видиш как няма да платиш нищо.\n6. Хаха това е пълна глупост. Най-добре се организирайте и заявете на госпожата, че няма да й напълните джоба с 15 лв.\n7. Извинявай много, ама това е измамно. То вие в клас и 20 човека да сте.. 300 лева за стол и часовник ми се струва малко невъзможно. Пълна измама. Счупените вещи се заплащат от човека, който ги е счупил, като общата сума се плаща 3 пъти. Абсурдно е да дава всеки по 15 лева, те тези пари да не раснат по дърветата? Някои деца нямат възможност, какво си мислят тези хора не мога да разбера? Какви са тези златни часовници и столове.. Пълен абсурд! Търсете си правата хора. Всеки трябва да понася това, което заслужава и никой да не поема чужда вина. 15 лева.. тази история ме разби. Измамници такива!\n8. Не не е права да иска пари от останалите ! Който е счупил стола и часовника той трябва да ги купи !\n9. Няма право да те задължава !\n10. Един от класа ми беше счупил стол и само той плати за нов - 30 лв.\nТеб те е нямало.. невинен си.. а класната ти иска да платиш..\nследователно накарай и тя да плати 15 лева - дори да я е нямало не е оправдание нали така..? И щом не се справя като педагог да усмири един клас вината се хвърля върху нея.. още по - лошо ако е била там..\nи тя е час от този клас един вид и щом и невинните трябва да се включат в това абсурдно мероприятие и да платят.. тогава и тя трябва !\nОтстоявай си на правата - или учителката ви е алчна.. това са 15 лева все пак - освен ако ученикът ви не е повредил някоя часовникова кула със трон.. 15 x 20 (горе долу броя на един средностатистически клас) 250/300 лева може да излязат.. за някакъв прост китайски стенен часовник 10-15 лева и една "табуретка" за 30-40.. да не иска нещо алчната да ви изменти да прибере парата.. я я изкарайте пред съд.. това е недопустимо и несправедливо!\n12. Миличка, всички от класа споделете с родителите си как ви кара да плащате за нещо, което не сте повредили и подайте оплакване в дирекцията или в инспектората срещу нея. Който чупи купи! Няма всички да страдате заради един пикльо ебаси!